Quidam homo Gybuinus nomine, dedit Deo, et Besuensi Ecclesiæ, unum servum nomine Walcaudum, cum sua conjuge, atque omnibus, qui ex his fuerint propagati: et unum mansum, qui divisus est in duas partes. Una pars est in villa, cujus vocabulum est Buxiacus, quæ de duobus lateribus dividitur a terra Gyrardi Militis, et de tercio a terra S. Petri Besuensis, et de quarto ab aqua quæ vocatur Tyla, in qua XXX et II jornales appendunt; et alia pars est in villa, quæ dicitur de Lama; quæ partitur undique a terra sancti Petri, in qua appendunt XX et VIII jornales. Postmodum vero in die depositionis suæ cum fuisset delatum corpus ejus ad sepulturam omnis affinitas ejus dederunt unam ancillam nomine Abdiardam, et confirmaverunt hanc iterum Kartam. Quicumque vero dempserit quippiam ex his supradictis rebus, sit anima ejus abstracta a consortio Dei.